Kim Chŏng-il

Tegemist on korea nimega; perekonnanimi on Kim.
pisi|Chŏng-il (august 2011)
Kim Chŏng-il (ka Gim Jeong-il, Kim Jong-il või Kim Jong Il, korea keeles 김정일, 16. veebruar 1941 Vjatskoje – 17. detsember 2011North Korean leader Kim Jong-il dies 'of heart attack' BBC News, 19. detsember 2011) oli Korea RDV kommunistlik juht.

Kim Chŏng-il oli riigipea alates 1994. aastast, mil päris ameti oma isalt Kim Il-sŏngilt. See oli kommunistlikus riigis esimene dünastiline võimupärimine. Ehkki teda hüüti ametlikult armastatud juhiks, puudus tal isa karisma. 1997. aasta oktoobris sai temast valitseva Korea Töölispartei peasekretär. Samal ajal valitses riigis nälg.

1960. aastate algusest pidas Kim Chŏng-il tähtsaid riigiameteid. 1974. aastal nimetati ta poliitbüroo liikmeks ja 1980. aastal selle presiidiumi liikmeks. 1991. aastal määrati Kim Chŏng-il relvajõudude ülemjuhatajaks, kuigi tal puudub sõjaväeline koolitus. Läänes usutakse, et 1970.–1980. aastatel korraldas ta terroriaktsioone, seetõttu tekitas tema võimuletõus teatud kartusi.

Oletati, et seoses viletsa tervisega valmistus Kim Chŏng-il võimu üleandmiseks oma noorimale pojale Kim Chŏng-un-ile.Power transfer will shake North Korea, Financial Times, 7. september 2010.

Kim Chŏng-il on käinud välisvisiitidel Hiinas ja Venemaal. Lennukartuse tõttu reisis ta Hiinasse (2000., 2004. ja 2010. aastal) ja Venemaale (2001., 2002., 2011. aastal) soomustatud rongiga.

2011. aasta 17. detsembri hommikul sai ta oma rongis infarkti ja suri.

Isiklikku
Kim Chŏng-il oli neli korda abielus, tema viimane abikaasa Kim Ok oli tema kauaaegne sekretär. Eelmistest abieludest on tal kolm poega ja üks tütar. Vanim neist on Kim Chŏng-nam, noorim Kim Chŏng-un.

Kim oli 162 cm pikk ja kaalus enne 2008. aasta insulti 86 kilogrammi. Ta põdes diabeeti ja kõrgvererõhktõbe.Kim Jong-il raskelt haige. Kui ohtlik on Põhja-Korea? Arvatakse, et ta põdes ka kõhunäärmevähki.

Viited

Välislingid

  Meedia: Põhja-Korea liider upitab noorimat poega parteijuhiks, Postimees, 15. jaanuar 2009
 Kalev Kask. Kim kindlustas Põhja-Korea riigipeana oma positsiooni, EPL.ee, 9. aprill 2009
  Kim Jong-il'il on väidetavalt kõhunäärmevähk, Postimees, 13. juuli 2009
 Põhja-Korea teatas Kim Jong-ili surmast, Delfi, 19. detsember 2011
 Kim Jong Ili hämmastavad imeteod algasid juba enne tema sündi, Delfi, 19. detsember 2011

Kategooria:Põhja-Korea poliitikud
Kategooria:Riigipead
Kategooria:Sündinud 1941
Kategooria:Surnud 2011